19/10/2020 | Administración LocalMunicipal
Cerceda
Secretaría
Convocatoria de axudas dirixidas ás familias para facer fronte aos gastos derivados do transporte escolar curso 2020-2021

ANUNCIO CONVOCATORIA DE AXUDAS MUNICIPAIS DIRIXIDAS ÁS FAMILIAS PARA O TRANSPORTE ESCOLAR. CURSO 2020/2021 En Xunta de Goberno Local, celebrada o 23/09/2020, adoptouse entre outros, o acordo de aprobación das bases da convocatoria de axudas dirixidas ás familias para o transporte escolar 2020/2021. Que se publican íntregramente os efectos de xeral coñecemento e inicio do prazo de solicitude. ANEXO CONVOCATORIA DE AXUDAS MUNICIPAIS DIRIXIDAS ÁS FAMILIAS PARA O TRANSPORTE ESCOLAR. CURSO 2020/2021 1. Obxecto. O obxecto da presente convocatoria en concorrencia competitiva, é ofrecer ás familias de Cerceda axudas para facer fronte aos gastos de transporte escolar do alumnado que curse bacharelato ou ciclos de formativos de grao medios e ou formación profesional básica impartidas en centro públicos.2. Requisitos. Os requisitos serán os establecidos na Ordenanza Xeral de Subvencións do Concello de Cerceda e mais os seguintes: a) Que o alumnado para quen se solicita a axuda teña a residencia efectiva no Concello de Cerceda xunto a seus pais ou titores. b) Que o alumnado non supere os 25 anos de idade no momento da apertura da convocatoria. c) Que o alumnado para quen se solicita a axuda estean matriculados nalgún curso de bacharelato ou ciclos formativos de grao medio ou formación profesional básica d) Que o alumando o para o que se solicita a axuda non repita curso. e) O alumnado que no curso anterior abandonasen ou desistisen dos seus estudios non terán opción a estas axudas. f) Cumprir os requisitos económicos que esixe esta Convocatoria.3. Persoas destinatarias. Unidades familiares de convivencia con persoas que cursen bacharelato ou ciclos formativos de grao medio ou formación profesional básica, cuxa idade non supere os 25 anos. Para os efectos previstos nestas bases, considérase que forman parte da unidade familiar: 1. Pai e nai non separados legalmente e, se é o caso, o/a titor/a ou persoa encargada da garda e protección do menor, e os fillos/as que figuren empadroados/as e residan no domicilio familiar, solteiros e menores de 26 anos ou de maior idade cando teñan algunha discapacidade.2. Cando non exista vínculo matrimonial a unidade familiar entenderase constituída polo pai, a nai e todos os descendentes que convivan con eles que reúnan os requisitos do punto anterior.3. No caso de separación ou divorcio, non se considerará membro computable aquel deles que non conviva coa persoa beneficiaria da axuda. Non obstante, se fose o caso, terá consideración de membro computable o novo cónxuxe ou persoa unida por análoga relación e as rendas incluiranse dentro do cómputo da renda familiar. A separación ou divorcio acreditarase mediante sentenza xudicial que o determine ou convenio regulador onde conste a custodia do menor. No seu caso, terase en conta tamén o importe percibido en concepto de pensión de alimentos do pai/nai que non conviva co alumno/a. Neste suposto, a persoa destinataria da axuda será o pai ou nai que teña atribuída a custodia do/a menor, de acordo co establecido no convenio regulador ou sentenza xudicial.4. No caso de ter separación ou divorcio dos proxenitores con custodia compartida acreditada mediante sentenza xudicial, as rendas de ambos proxenitores incluiranse dentro do computo da renda familiar.5. As separacións de feito acreditaranse mediante certificado de convivencia ou auto de medidas provisionais.6. A condición de familia monoparental entenderase pola formada por unha única persoa proxenitora que non conviva con outra persoa coa que manteña unha relación análoga á conxugal e sempre que a outra proxenitora non contribúa economicamente ao sustento do/a menor. En ningún caso poderán ser destinatarios das axudas os proxenitores privados da patria potestade do seus fillos, ou se a tutela ou a garda fora asumida por unha institución pública.4. Contías das axudas.1. A axuda para transporte escolar para o curso 2020-2021 é de 200,00€ para todo o alumnado que cumpra os requisitos do punto 3 e se atope nalgunha das seguintes situacións: a) As familias monoparentais que teñan unha renda per cápita mensual entre o 1,5 e o 1,7 do IPREM, poderán beneficiarse da axuda establecida. b) O resto das familias que teñan unha renda per cápita mensual igual ou inferior ao 1,5 do IPREM, poderán beneficiarse da axuda establecida.2. No caso de que nunha mesma familia haxa varias alumnas ou alumnos que cumpran cos requisitos destas bases, cada un delas/es recibirá a contía que lle corresponde segundo o establecido nesta convocatoria.3. No caso de que o importe total das axudas exceda á propia partida orzamentaria, a contía das mesmas será rateada entre tódalas persoas beneficiarias.5. Cálculo da renda per cápita familiar mensual.1. Enténdese por renda per cápita familiar mensual, a renda familiar dividida entre o número de membros da unidade familiar computables e entre doce meses.2. Para o cálculo da renda per cápita terase en conta os ingresos relativos aos 6 meses anteriores á apertura da convocatoria e o importe do IPREM (indicador público de renda de efectos múltiples) do ano 2020, que é de 537,84 euros mensuais.6. Lugar e prazo para presentar as solicitudes.1. As persoas solicitantes da axuda terán que presentar xunto coa solicitude a documentación que se relaciona a continuación de tódolos membros da unidade familiar que sexan maiores de idade (segundo o establecido no punto 3 das presentes bases). 2. Todos aqueles documentos que estean en poder do Departamento de Servizos Sociais por trámites anteriores non deben ser achegados, agás que sufriran algunha modificación.3. Documentación: a) Anexo I completamente cuberto, no que se especificará o nome do alumno/a. b) Fotocopia do DNI/NIE/pasaporte en vigor da persoa solicitante da axuda. c) Fotocopia do libro de familia ou documento análogo que os substitúa, de ser o caso. d) No caso de separación ou divorcio, copia de sentenza ou convenio regulador. En situación de non pagamento da pensión, copia da solicitude de execución de sentenza presentada perante o xulgado ou xustificante do inicio das actuacións. e) No caso de unións de feito con fillos/as recoñecidos, copia da sentenza de garda, custodia e alimentos, así como xustificantes das achegas económicas establecidas na mencionada sentenza. En situación de non pagamento copia da solicitude de execución de sentenza presentada perante o xulgado ou xustificante do inicio das actuacións. f) Fotocopia da matricula do curso 2020/2021 g) Fotocopia do expediente académico 2019/2020. h) Certificado do centro de estudios da asistencia regular ás clases dende comezo do curso ata a data de solicitude da axuda. Na situación de impago nos casos recollidos nos apartados d) e f), se non se presenta a documentación especificada, considerarase que se está recibindo a contía por pensión compensatoria ou de alimentos establecido inicialmente, computando esas cantidades como ingresos efectivos. i) No caso en que o alumnado solicitante estean en situación de acollemento familiar por resolución administrativa ou auto xudicial, deberase acreditar mediante copia do certificado do organismo competente e, se é o caso, a contía de remuneración. j) Informe de vida laboral completo e actualizado da Tesourería da Seguridade Social. No caso de telo solicitado presentarase a copia do xustificante da mencionada solicitude e o informe achegarase en canto sexa emitido e recibido. k) Un certificado do IBAN bancario onde se vai a realizar o ingreso da axuda a nome da persoa solicitante. l) Fotocopia da tarxeta de demandante de emprego m) O empadroamento e convivencia comprobarase de oficio dende o departamento de Servizos Sociais, no caso de non autorizar a consulta, deberán presentar volante de empadroamento.4. Documentación para a xustificación dos ingresos da unidade familiar: a) Persoas traballadoras en activo (relativos aos 6 meses anteriores á apertura da convocatoria): – Por conta allea: fotocopia das 6 últimas nóminas, incluirase as nóminas correspondentes á extra de ser o caso. – Por conta propia: fotocopia do pagamento a conta do IPRF dos dous últimos trimestres. – Traballadores da agraria: xustificación dos ingresos relativos á mesma. – En situación de ERTE: xustificación dos ingresos dos últimos 6 meses, relativos a convocatoria- b) Persoas que perciben una pensión/prestación (relativos aos 6 meses anteriores á apertura da convocatoria): – Pensións/prestacións procedentes do INSS, ISM, da Xunta de Galicia, clases pasivas ou calquera outra, incluídas as percibidas do estranxeiro: xustificante da pensión dos últimos 6 meses. – Persoas demandantes de emprego con prestación/subsidio: certificado da prestación dos últimos 6 meses, con indicación da contía mensual que corresponda e período recoñecido. – Perceptores de RISGA: a documentación figura no Departamento de Servizos Sociais polo que non terán que achegar xustificación da contía mensual. – No caso de acollemento familiar remunerado: xustificación da contía mensual da prestación.2. O prazo para presentar as solicitudes será de 15 días hábiles, que contará a partir do día seguinte ao se publicaren estas bases no Boletín Oficial da Provincia da Coruña. O prazo terá carácter improrrogable.7. Tramitación das solicitudes. Dende o departamento de servizos sociais emitirase o informe proposta da resolución provisional coa listaxe das solicitudes completas e as pendentes de emendar documentación. A resolución provisional publicarase no taboleiro de anuncios do concello, na paxina web do concello e no telefono de información de servizos sociais (981686068), concedéndose un prazo de 10 días naturais para presentar alegacións e/ou emendar documentación. No caso de non emendar no prazo establecido quedarán denegadas. Posteriormente, publicarase a resolución definitiva coa listaxe das axudas concedidas e denegadas, de ser o caso. Esta listaxe publicarase do mesmo xeito que a resolución provisional.8. Instrución, valoración e resolución do procedemento. A instrución do procedemento corresponde á concelleira de Benestar Social, Igualdade e Comunicación. A avaliación das solicitudes presentadas correspóndelle ao seguinte órgano colexiado de valoración formado por: – Presidencia: concelleira de Benestar Social, Igualdade e Comunicación. – Vocais: as traballadoras sociais dos servizos sociais comunitarios básicos do Concello de Cerceda. O órgano competente para a resolución é a Xunta de Goberno Local.9. Obrigas das persoas beneficiarias.1. Son obrigas das persoas beneficiarias da axuda as seguintes: a) Realizar o gasto de acordo coa finalidade para a que se lle concedeu a axuda económica. b) Someterse ás actuacións de comprobación por parte do Concello e as de control financeiro que lle corresponda á Intervención municipal. c) En xeral, cumprir con todas as obriga dispostas no artigo 14 da Lei xeral de subvencións. d) Asistir ás clases con regularidade dende o inicio do curso.2. O incumprimento dará lugar á revocación do outorgamento da subvención e a incoación, no seu caso, do procedemento de reintegro.11. Pagamento da subvención. O pagamento da axuda concedida farase efectivo logo da valoración das solicitudes presentadas e unha vez aprobada a resolución coa listaxe definitiva das axudas concedidas ou denegadas.12. Dispoñibilidade orzamentaria. Para as subvencións incluídas na presente convocatoria, reservarase crédito na partida 326.480.00: “Ensino. Premios e bolsas” dos vixentes orzamentos do Concello de Cerceda, por un importe total de 5.000,00 euros. Disposición adicional Esta convocatoria rexese pola Ordenanza Xeral de Subvencións do Concello de Cerceda publicada no Boletín Oficial da Provincia da Coruña, núm.120, do 26 de xuño de 2014.” Cerceda, 13 de outubro de 2020. O alcalde-presidente Juan Manuel Rodríguez García